उत्तर प्रदेश: संभल में दर्दनाक सड़क हादसा, बस दुर्घटना में 7 बारातियों की मौत, 8 घायल
संभल में देर रात दो बसों की टक्कर में 7 लोगों की मौत हुई। संभल के एसपी ने बताया, "बहजोई-चदौसी राजमार्ग पर दो निजी बसों की टक्कर में 7 लोगों की मौत और 8 लोग घायल हुए। सभी मृतक संभल जनपद के छपरा गांव के हैं और एक शादी समारोह से लौट रहे थे।"
संभल. पश्चिमी यूपी के संभल जिले के बहजोई क्षेत्र में बारातियों से भरी एक बस के सड़क किनारे खड़ी दूसरी बस से जा टकराने से सात लोगों की मौत हो गई तथा आठ अन्य जख्मी हो गए। पुलिस अधीक्षक (एसपी) चक्रेश मिश्रा ने बताया कि रविवार देर रात लगभग 12 बजे बहजोई थाना क्षेत्र के आगरा-चंदौसी राजमार्ग पर लहरावन गांव के पास बारातियों से भरी एक बस सड़क किनारे खड़ी दूसरी बस से जा टकराई।उन्होंने बताया कि हादसे में विवाह समारोह में शिरकत कर लौट रहे सात बारातियों वीरपाल (60), हप्पू (35), छोटे (40), राकेश (30), अभय (18), विनीत (30) और भूरे (25) की मौत हो गई। अधिकारी ने बताया कि हादसे में घायल आठ लोगों को अस्पताल में भर्ती कराया गया है। मृतकों के शव पोस्टमार्टम के लिए भेजे गये हैं।